На основу члана 92. Закона о буџетском систему ("Службени гласник РС", број 54/09, 73/10, 101/10, 101/11, 93/2012, 62/2013, 63/2013-исправка, 108/2013, 142/2014, 68/2015-други закон, 103/2015, 99/2016, 113/2017, 95/2018, 31/19, 72/19, 149/20, 118/21, 138/22, 118/21-др.закон, 92/2023 и 94/2024), члана 32. Закона о локалној самоуправи („Службени гласник РС“ број 129/07, 83/2014- други закон, 101/2016- други закон и 47/2018 и 111/2021-др.закон) и члана 40. Статута Општине Владичин Хан ("Службени гласник Града Врања“, број 7/2024- пречишћен тект), Скупштина Општине Владичин Хан, на седници одржаној 7. марта 2025. године, донела је

**О Д Л У К У**

**о ангажовању независне – комерцијалне ревизије за обављање екстерне ревизије завршног рачуна буџета Општине Владичин Хан за 2024. годину**

Члан 1.

Општина Владичин Хан ангажоваће предузеће односно лице које испуњава услове за обављање ревизије финансијских извештаја прописане законом којим се уређује рачуноводство и ревизија за обављање ревизије финансијских извештаја који чине садржај завршног рачуна буџета Општине Владичин Хан за 2024. годину.

Члан 2.

Поступак избора предузећа односно лица за обављање екстерне ревизије финансијских извештаја спровешће се у складу са прописима који регулишу јавне набавке.

Члан 3.

Плаћање услуга екстерне ревизије вршиће се из средстава буџета Општине Владичин Хан за 2025. годину.

Члан 4.

За спровођење ове одлуке задужује се Одељење за финансије и привреду Општинске управе општине Владичин Хан.

За контролу и извештај ове одлуке надлежна је Скупштина општине Владичин Хан.

Члан 5.

Одлука ступа на снагу осмог дана од дана објављивања у "Службеном гласнику Града Врања".

**СКУПШТИНА ОПШТИНЕ ВЛАДИЧИН ХАН**

**Број 06-34/2/25-I**

**Дана 07.03.2025.године**

**ПРЕДСЕДНИЦА,**

**Данијела Поповић**